CELEX: 62020CN0326
Language: sk
Date: 2020-07-22 00:00:00
Title: Vec C-326/20: Návrh na začatie prejudiciálneho konania, ktorý podal Administratīvā apgabaltiesa (Lotyšsko) 22. júla 2020 – SIA MONO/Valsts ieņēmumu dienests

5.10.2020   
            
            
               SK
            
            
               Úradný vestník Európskej únie
            
            
               C 329/5
            
         
      Návrh na začatie prejudiciálneho konania, ktorý podal Administratīvā apgabaltiesa (Lotyšsko) 22. júla 2020 – SIA MONO/Valsts ieņēmumu dienests
      (Vec C-326/20)
      (2020/C 329/07)
      Jazyk konania: lotyština
      
         Vnútroštátny súd, ktorý podal návrh na začatie prejudiciálneho konania
      
      Administratīvā apgabaltiesa
      
         Účastníci konania pred vnútroštátnym súdom
      
      
         Žalobkyňa v konaní na prvom stupni a odvolateľka v odvolacom konaní: SIA MONO
      
         Žalovaná a odvolateľka v odvolacom konaní: Valsts ieņēmumu dienests
      
         Prejudiciálne otázky
      
      
                  1.
               
               
                  Má sa článok 12 ods. 1 smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (1) vykladať v tom zmysle, že tovar podliehajúci spotrebnej dani, určený na použitie v rámci diplomatických a konzulárnych vzťahov, je oslobodený od uvedenej dane pod podmienkou, že platba za tento tovar sa má uskutočniť bezhotovostnými platobnými prostriedkami, že platba sa skutočne vykonala, a že platbu pre dodávateľa uskutočnili skutoční príjemcovia uvedeného tovaru?
               
            
                  2.
               
               
                  Má sa článok 12 ods. 2 smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS vykladať v tom zmysle, že členské štáty môžu stanoviť podmienky a obmedzenia, ktoré v rámci diplomatických a konzulárnych vzťahov podmieňujú oslobodenie od spotrebnej dane pre tovar podliehajúci uvedenej dani požiadavke, aby kupujúci tohto tovaru za tento tovar skutočne zaplatil bezhotovostnými platobnými prostriedkami?
               
            
         (1)  Ú. v. EÚ L 9, 2009, s. 12.